
ΑΠΟΦΑΣΕΙΣ 

Αριθμ. Α3α/7810 

Οργανισμός του Γενικού Νοσοκομείου - Κ.Υ. Νε- 
απόλεως «Διαλυνάκειο». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ-ΥΓΕΙΑΣ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1 .Την παρ. 12 του άρθρου 34 του ν. 4447/2016 «Χωρι¬ 
κός σχεδιασμός - Βιώσιμη ανάπτυξη και άλλες διατάξεις» 
(ΦΕΚ 241/Α'). 

2. Το άρθρο 6 του ν. 2889/2001 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις» (ΦΕΚ 37/Α'), όπως ισχύει. 

3. Το άρθρο 134 του ν. 4052/2012 «Νόμος αρμοδι¬ 
ότητας Υπουργείων Υγείας και Κοιν. Αλληλεγγύης και 
Εργασίας και Κοιν. Ασφάλισης για εφαρμογή του νόμου 
«Έγκριση των σχεδίων Συμβάσεων Χρηματοδοτικής 
Διευκόλυνσης μεταξύ του Ευρωπαϊκού Ταμείου Χρη¬ 
ματοπιστωτικής Σταθερότητας (Ε.Τ.Χ.Σ.), της Ελληνικής 
Δημοκρατίας καιτηςΤράπεζαςτης Ελλάδος,του Σχεδίου 
του Μνημονίου Συνεννόησης μεταξύ της Ελληνικής Δη¬ 
μοκρατίας, της Ευρωπαϊκής Επιτροπής και τηςΤράπεζας 
της Ελλάδος και άλλες επείγουσες διατάξεις για τη μείω¬ 
ση του δημοσίου χρέους και τη διάσωση της εθνικής οι¬ 
κονομίας» και άλλες διατάξεις» (ΦΕΚ41/Α'), όπως ισχύει. 

4. Το άρθρο 60 του ν. 4368/2016 «Μέτρα για την επι¬ 
τάχυνση του κυβερνητικού έργου και άλλες διατάξεις» 
(ΦΕΚ21/Α - ). 

5. Το άρθρο 90του Κώδικα Νομοθεσίαςγιατην Κυβέρ¬ 
νηση και τα Κυβερνητικά Όργανα, που κυρώθηκε με το 
άρθρο πρώτο του π.δ/τος 63/2005 (ΦΕΚ 98/Α'). 

6. Το υπ' αριθμ. 87/1986 προεδρικό διάταγμα «Ενιαίο 
Πλαίσιο Οργάνωσης Νοσοκομείων» (ΦΕΚ 32/Α ). 

7. Το υπ'αριθμ. 73/2015 προεδρικό διάταγμα «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ 116/Α'). 

8. Το υπ' αριθμ. 123/2016 προεδρικό διάταγμα «Ανα¬ 
σύσταση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, ανα¬ 
σύσταση του Υπουργείου Τουρισμού, σύσταση Υπουρ¬ 
γείου Μεταναστευτικής Πολιτικής και Υπουργείου Ψη¬ 


φιακής Πολιτικής, Τηλεπικοινωνιών και Ενημέρωσης, 
μετονομασία Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων» (ΦΕΚ 208/Α'). 

9. Το υπ'αριθμ. 125/2016 προεδρικό διάταγμα «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών» (ΦΕΚ 210/Α'). 

10. Την υπ' αριθμ. πρωτ. Υ25/06-10-2015 «Ανάθεση αρ¬ 
μοδιοτήτων στον Αναπληρωτή Υπουργό Υγείας Παύλο 
Πολάκη» απόφαση του Πρωθυπουργού (ΦΕΚ 2144/Β'). 

11. Την υπ' αριθμ. πρωτ. Υ29/08-10-2015 «Ανάθεση 
αρμοδιοτήτων στον Αναπληρωτή Υπουργό Οικονομικών 
Γεώργιο Χουλιαράκη» απόφαση του Πρωθυπουργού 
(ΦΕΚ 2168/Β'). 

12. Την υπ'αριθμ. πρωτ. Υ4α/30233/2013 κοινή υπουρ¬ 
γική απόφαση «Τροποποίηση θέσεων ειδικευμένων για¬ 
τρών ΕΣΥ σε Νοσοκομεία και Νοσοκομειακές Μονάδες 
αρμοδιότητας της 7ης ΥΠΕ ΚΡΗΤΗΣ» (ΦΕΚ 1289/Β'). 

13. Την υπ'αριθμ. πρωτ. Α3α/οικ.83911/03-11-2015 δι- 
απιστωτική πράξη του Υπουργού Υγείας «Αυτοδίκαιη με¬ 
τατροπή θέσεων ΥΕ Βοηθητικού Υγειονομικού Προσωπι¬ 
κού σε προσωποπαγείς θέσεις ΔΕ της ιδίας ειδικότητας 
και κατάταξη υπαλλήλων (πρώην ΔΕ Σχολικών Φυλάκων) 
στις ως άνω προσωποπαγείς θέσεις στα Νοσοκομεία αρ¬ 
μοδιότητας της 7ης Υ.ΠΕ. Κρήτης» (ΦΕΚ 2435/Β ). 

14. Την υπ' αριθμ. πρωτ. 8530/18-07-2014 Εισήγηση 
του Διοικητή της 7ης Υ.ΠΕ. 

15. Τις υπ' αριθμ. 26η/2013, η ορθή επανάληψη 
41 η/2014 και42η/2014 αποφάσεις του ΚΕ.Σ.Υ.ΠΕ. 

16. Την υπ'αριθμ. πρωτ. Β1 α/982/5-1 -2017 εισήγηση 
της Γεν. Δ/νσης Οικονομικών Υπηρεσιών του Υπουργείου 
Υγείας. 

17. Το γεγονός ότι, από την εφαρμογή των διατάξεων 
της απόφασης αυτής δεν προκαλείται επιπλέον δαπάνη 
σε βάρος του κρατικού προϋπολογισμού, αποφασίζουμε: 

ΑΡΘΡΟ 1 

ΝΟΜΙΚΗ ΜΟΡΦΗ-ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

Ι.Το Γ.Ν.-Κ.Υ. Νεαπόλεως «Διαλυνάκειο», που υπάγεται 
στις διατάξεις του ν.δ. 2592/1953 «Περί οργανώσεως 
της Ιατρικής Αντιλήψεως» (ΦΕΚ 254/Α'), σύμφωνα με το 
άρθρο 7 του ν. 3329/2005 (ΦΕΚ 81 /Α'), όπως έχει τροπο¬ 
ποιηθεί και ισχύει, αποτελεί Νομικό Πρόσωπο Δημοσίου 
Δικαίου (ΝΠΔΔ) το οποίο υπόκειται στον έλεγχο και την 
εποπτεία του Διοικητή της 7ης Υγειονομικής Περιφέρει- 

ας Κρήτης, διέπεται από τις διατάξεις του εν λόγω νόμου 
και φέρει την επωνυμία «Γενικό Νοσοκομείο - Κέντρο 
Υγείας Νεαπόλεως "Διαλυνάκειο"». 

2. Έδρα του Γενικού Νοσοκομείου - Κέντρου Υγείας 
είναι η πόλη της Νεάπολης του Νομού Λασιθίου. 

3. Το Γενικό Νοσοκομείο - Κέντρο Υγείας έχει δική του 
σφραγίδα στρογγυλή, η οποία αποτελείται από τρεις 
επάλληλους ομόκεντρους κύκλους, ως εξής: εσωτ. κύ¬ 
κλος: Έμβλημα της Ελληνικής Δημοκρατίας, ενδιάμεσος 
κύκλος: Διοίκηση 7ης Υγειονομικής Περιφέρειας Κρήτης - 
Γενικό Νοσοκομείο - Κέντρο Υγείας Νεαπόλεως «Διαλυ- 
νάκειο», Εξωτ. κύκλος: ΕΛΛΗΝΙΚΗ ΔΗΜΟΚΡΑΤΙΑ. 

4. Το Γενικό Νοσοκομείο - Κέντρο Υγείας Νεαπόλεως 
«Διαλυνάκειο» λειτουργεί ως: 

α) Γενικό Νοσοκομείο 

β) Κέντρο Υγείας, σύμφωνα με τις ισχύουσες διατάξεις. 

5. Διασυνδέεται με το Γ.Ν. Λασιθίου. 

ΑΡΘΡΟ 2 
ΣΚΟΠΟΣ 

Σκοπός του Νοσοκομείου - ΚΥ είναι: 

Α. 1. Η παροχή Πρωτοβάθμιας Φροντίδας Υγείας, Βρα¬ 
χείας Νοσηλείας και Δευτεροβάθμιας Φροντίδας Υγείας 
με κατεύθυνση στη Μετανοσοκομειακή Φροντίδα και 
Αποκατάσταση. Η φροντίδα υγείας παρέχεται στο πλη¬ 
θυσμό ευθύνης της Διοίκησης 7ης Υ.ΠΕ. Κρήτης, καθώς 
και σε ασθενείς που παραπέμπονται από άλλες Δ.Υ.ΠΕ.. 
Η φροντίδα υγείας παρέχεται ισότιμα σε κάθε πολίτη 
ανεξάρτητα από την οικονομική, κοινωνική και επαγ¬ 
γελματική του κατάσταση, σύμφωνα με τους κανόνες 
του Εθνικού Συστήματος Υγείας και της Κοινωνικής 
Ασφάλισης. 

2. Η ειδίκευση, η συνεχής εκπαίδευση και η επιμόρφω¬ 
ση ιατρών, νοσηλευτών και άλλων επαγγελμάτων υγείας, 
με την ανάπτυξη και εφαρμογή ανάλογων εκπαιδευτικών 
προγραμμάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργανι¬ 
σμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλλες 
μονάδες υγείας της υγειονομικής περιφέρειας για την 
ανάπτυξη και αναβάθμιση συνολικά της παρεχόμενης 
φροντίδας υγείας και ειδικότερα σε ότι αφορά την εφαρ¬ 
μογή εκπαιδευτικών προγραμμάτων, καθώς και ειδικών 
προγραμμάτων μελέτης και αξιολόγησης θεμάτων, που 
αφορούν το χώρο της υγείας στη Διοίκηση 7ης Υ.ΠΕ. 
Κρήτης. 

5. Η εφαρμογή νέων μεθόδων και μορφών περίθαλ¬ 
ψης, με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας, τη Διοίκηση 7ης Υ.ΠΕ. Κρήτης και το Ενιαίο Συλ¬ 
λογικό Όργανο Διοίκησης του Νοσοκομείου - Κέντρου 
Υγείας. 


Β. Ο σκοπός του αναφορικά με την παροχή υπηρεσιών 
υγείας κατεύθυνσης μετανοσοκομειακής φροντίδας και 
αποκατάστασης είναι: 

1. Η παροχή υπηρεσιών υγείας και νοσηλείας σε ασθε¬ 
νείς εσωτερικούς ή εξωτερικούς οι οποίοι πάσχουν από 
παθήσεις του μυϊκού, νευρικού, κυκλοφορικού, ερειστι¬ 
κού, αναπνευστικού συστήματος και άτομα όλων των 
ηλικιών με κινητικά ή νοητικά προβλήματα. Η πρώιμη 
διάγνωση, αξιολόγηση και θεραπεία αποκατάστασης, η 
ψυχολογική, κοινωνική και συμβουλευτική υποστήριξη, 
η λειτουργική τους αποκατάσταση, η υποστήριξη για 
ένταξη τους στον κοινωνικό ιστό, η συνεργασία με τις 
υπηρεσίες κοινωνικής φροντίδας σε τοπικό επίπεδο για 
το συντονισμό της δράσης τους. 

2. Η παροχή υπηρεσιών αποκατάστασης με την 
εφαρμογή των πλέον σύγχρονων παροχών σε επίπεδο 
ποιότητας νοσηλείας, διαγνωστικών και θεραπευτικών 
τεχνικών, νέων τεχνολογιών, έρευνας και εκπαίδευσης 
στον τομέα της Φυσικής Ιατρικής και Αποκατάστασης 
και Κοινωνική Αποκατάσταση. 

3. Η νοσηλεία ασθενών με οργανικό και λειτουργικό 
έλλειμμα μετά από πάθηση συγγενή ή επίκτητο ή τραυ¬ 
ματισμό του νευρικού, μυοσκελετικού, καρδιοαναπνευ- 
στικού, ουρογεννητικού συστήματος ή πολυσυστηματι- 
κή βλάβη και εφαρμογή διαγνωστικών και θεραπευτικών 
τεχνικών από την πρώιμη και υποξεία φάση μέχρι την 
αποθεραπεία και την κοινωνική επανένταξη. 

4. Η παροχή όλων των απαραίτητων ιατρικών και κοι¬ 
νωνικών υπηρεσιών στον πάσχοντα πολίτη που χρήζει 
αποκατάστασης ώστε να κατευθύνει τη διαδικασία ανάρ¬ 
ρωσης του, να ενισχύσει τις λειτουργικές ικανότητες του, 
να υποκαταστήσει τις χαμένες λειτουργίες του και με τη 
βοήθεια της κατάλληλης υποστηρικτικής τεχνολογίας 
και να προάγει τη λειτουργική αυτονομία. 

5. Η προώθηση ενεργειών για την εκπαίδευση του 
ιατρικού και λοιπού προσωπικού και ενεργειών για την 
ανάπτυξη της έρευνας, καθώς και καινοτόμων πρωτο¬ 
ποριακών εφαρμογών. Η ενημέρωση και εκπαίδευση 
του πληθυσμού της περιοχής για θέματα πρόληψης μυ- 
οσκελετικών και νευρολογικών διαταραχών. 

ΑΡΘΡΟ 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησηςτου Νοσοκομείου-Κέντρου Υγεί¬ 
ας είναι: 

Ί.Το Ενιαίο Συλλογικό Οργανο Διοίκησηςτου άρθρου 
66 παρ. 11 του ν. 3984/2011, όπως ισχύει. 

2. Ο κοινός Διοικητής του Νοσοκομείου. 

3. Το Συμβούλιο Διοίκησης της παρ. 12 του άρθρου 66 
του ν. 3984/2011, όπως ισχύει. 

4. Ο Αναπληρωτής Διοικητής, όταν ορίζεται, της παρ. 
1 του άρθρου 69 του ν. 3918/2011, όπως ισχύει. 

ΑΡΘΡΟ 4 

ΔΥΝΑΜΗ ΚΛΙΝΩΝ 

Η συνολική δύναμη του Νοσοκομείου - Κέντρου Υγείας 
ορίζεται σε πενήντα πέντε (55) οργανικές κλίνες, από τις 
οποίες οι 15 στο παθολογικό τμήμα και οι 40 στο τμήμα 
φυσικής ιατρικής και αποκατάστασης. 

ΑΡΘΡΟ 5 

ΔΙΑΚΡΙΣΗ ΥΠΗΡΕΣΙΩΝ 

Ι.Το Νοσοκομείο-Κέντρο Υγείας απαρτίζεται από τις 
ακόλουθες Υπηρεσίες, Αυτοτελές Τμήμα και Αυτοτελές 
Γραφείο: 

Α. ΥΠΗΡΕΣΙΕΣ 
α. Ιατρική 
β. Νοσηλευτική 
γ. Διοικητική-Οικονομική 
Β. ΑΥΤΟΤΕΛΕΣ ΤΜΗΜΑ 
Κλινικής Διατροφής 
Γ. ΑΥΤΟΤΕΛΕΣ ΓΡΑΦΕΙΟ 

Γραφείο Προστασίας Δικαιωμάτων Ληπτών Υπηρεσιών 
Υγείας 

2. Κάθε Υπηρεσία, Αυτοτελές Τμήμα και Γραφείο έχει 
τη δική του ιεραρχική διάρθρωση και συγκρότηση. Το 
Αυτοτελές Τμήμα υπάγεται απευθείας στον Διοικητή του 
Νοσοκομείου και το Αυτοτελές Γραφείο υπάγεται στον 
Αντιπρόεδρο του Νοσοκομείου, σύμφωνα με το άρθρο 
60 του ν. 4368/2016, όπως ισχύει κάθε φορά. 

ΑΡΘΡΟ 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

1. Η Ιατρική Υπηρεσία του Γ.Ν.-Κ.Υ. Νεαπόλεως «Διαλυ- 
νάκειο» αποτελεί Διεύθυνση και διαρθρώνεται σεΤομείς, 
στους οποίους λειτουργούνΤμήματα κατά ειδικότητα και 
λοιπά Τμήματα, ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 55 κλίνες 
β) Εργαστηριακός Τομέας 
Κάθε Τομέας διαρθρώνεται σε Τμήματα, ως εξής: 
α) Παθολογικός Τομέας 

ΤΜΗΜΑΤΑ 

1. ΠΑΘΟΛΟΓΙΚΟ_ 

2. ΦΥΣΙΚΗΣ ΙΑΤΡΙΚΗΣ ΚΑΙ ΑΠΟΚΑΤΑΣΤΑΣΗΣ _ 

β) Εργαστηριακός Τομέας 
ΤΜΗΜΑΤΑ 

1. ΒΙΟΠΑΟΟΛΟΓΙΚΟ _ 

2. ΑΚΤΙΝΟΔΙΑΓΝΩΣΤΙΚΟ _ 

3. ΦΑΡΜΑΚΕΥΤΙΚΟ _ 

Β. ΛΟΙΠΑ ΤΜΗΜΑΤΑ 
• Κοινωνικής Εργασίας 

2. Τα Ιατρεία του, ως Κέντρου Υγείας, κεντρικά και 
περιφερειακά, λειτουργούν σύμφωνα με τις ισχύουσες 
διατάξεις. 

3. Λειτουργεί Συμβουλευτικό Γραφείο Διατροφής σύμ¬ 
φωνα με τις διατάξεις του άρθρου 134 του ν. 4052/2012. 

ΑΡΘΡΟ 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 
1. Η Νοσηλευτική Υπηρεσία αποτελεί Διεύθυνση και 
διαρθρώνεται σε τρία (3) ΝοσηλευτικάΤμήματα, ως ακο¬ 
λούθως: 

α) Ένα Νοσηλευτικό Τμήμα, που καλύπτει το Παθολο¬ 
γικό Τμήμα της Ιατρικής Υπηρεσίας. 


β) Ένα Νοσηλευτικό Τμήμα, που καλύπτει το Τμήμα 
Φυσικής Ιατρικής και Αποκατάστασης της Ιατρικής Υπη¬ 
ρεσίας. 

γ) Ένα Νοσηλευτικό Τμήμα, που καλύπτει τον Εργα¬ 
στηριακό Τομέα της Ιατρικής Υπηρεσίας και το Κέντρο 
Υγείας. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του 
ν. 2071/1992, όπως ισχύει, η οποία αποτελείται από: 

α. Τον Προϊστάμενο/η της Νοσηλευτικής Υπηρεσίας, 
ως Πρόεδρο. 

β. Τον Προϊστάμενο Τμήματος από την Νοσηλευτική 
Υπηρεσία. 

γ. Ένα (1) νοσηλευτή τμήματος από την Νοσηλευτική 
Υπηρεσία. 

ΑΡΘΡΟ 8 

ΔΙΑΡΘΡΩΣΗ ΔΙΟΙΚΗΤΙΚΗΣ- 

ΟΙΚΟΝΟΜΙΚΗΣ ΥΠΗΡΕΣΙΑΣ 
Η Διοικητική-Οικονομική Υπηρεσία αποτελεί Διεύθυν¬ 
ση και διαρθρώνεται σεΤμήματα και Αυτοτελές Γραφείο, 
ως ακολούθως: 

ΤΜΗΜΑΤΑ 

1. Διαχείρισης Ανθρώπινου Δυναμικού - Γραμματείας 

2. Οικονομικό 

3. Τεχνικού και Βιοϊατρικής Τεχνολογίας 

4. Επιστασίας-Ιματισμού 
ΑΥΤΟΤΕΛΕΣ ΓΡΑΦΕΙΟ 
Κίνησης Ασθενών 

ΑΡΘΡΟ 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 
1. Οι αρμοδιότητες της Ιατρικής Υπηρεσίας του Νο¬ 
σοκομείου - Κέντρου Υγείας ορίζονται ως ακολούθως: 
α. Η παροχή υπηρεσιών υγείας, 
β. Η προώθηση και προαγωγή της υγείας, 
γ. Η εκπαίδευση του προσωπικού που στελεχώνει την 
υπηρεσία. 

δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχόμενων ιατρικών υπηρεσιών από τη 
Διεύθυνση, τους τομείς και τα τμήματα. 

στ. Η συνεργασία με τις άλλες υπηρεσίες του Νοσο¬ 
κομείου - Κέντρου Υγείας για τη συνεχή βελτίωση των 
παρεχόμενων υπηρεσιών υγείας. 

ζ. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η επι¬ 
στημονική εποπτεία της λειτουργίας του Κέντρου Υγείας. 

η. Ο προγραμματισμός και η εισήγηση για τη χορήγη¬ 
ση οποιοσδήποτε μορφής άδειας στο προσωπικό της 
Ιατρικής Υπηρεσίας. 

θ. Η επιστημονική και διοικητική ευθύνη για την εύρυθ¬ 
μη λειτουργία των τμημάτων της Ιατρικής Υπηρεσίας. 

ι. Η ενημέρωση και η τήρηση φακέλων νοσηλείας 
ασθενών, από κοινού με τη νοσηλευτική υπηρεσία. 

ια. Η οργάνωση, ο προγραμματισμός και η εκτέλεση 
ιατρικών πράξεων. 

ιβ. Η εποπτεία της νοσοκομειακής βιβλιοθήκης, 
ιγ. Η οργάνωση και προώθηση της έρευνας. 

2. Αρμοδιότητες του Φαρμακευτικού Τμήματος 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συντα¬ 
γολογίου, η εκτέλεση οποιοσδήποτε συνταγής που θα 
ζητήσει το ιατρικό τμήμα, καθώς και ο έλεγχος των προς 
εκτέλεση συνταγών. Οι αρμοδιότητες του νοσοκομεια¬ 
κού φαρμακείου καθορίζονται σύμφωνα με τις εκάστοτε 
ισχύουσες διατάξεις. 

3. Αρμοδιότητες του Τμήματος Κοινωνικής Εργασίας 
Η ευθύνη και η συμπαράσταση των νοσηλευομένων 

του Γενικού Νοσοκομείου-Κέντρου Υγείας σε κάθε κοι¬ 
νωνικό πρόβλημα. Η αναζήτηση και διερεύνηση των αι¬ 
τίων που προκαλούν τα προβλήματα αυτά κατά περίπτω¬ 
ση και γενικά η φροντίδα και η ψυχολογική υποστήριξη 
για την αντιμετώπιση των κοινωνικών προβλημάτων των 
ασθενών στο πλαίσιο της γενικότερης κοινωνικής πολι¬ 
τικής της πολιτείας. 

ΑΡΘΡΟ 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νοση¬ 
λευτικής Επιστήμης στο πλαίσιο των κατευθύνσεων των 
υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης και επιμόρφω¬ 
σης στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Γενικού Νοσο¬ 
κομείου - Κέντρου Υγείας, όπως καθορίζονται από δια¬ 
τάξεις νόμων, π.δ.,τον εσωτερικό κανονισμό λειτουργίας 
του νοσοκομείου και τις αποφάσεις του Ενιαίου Συλλογι¬ 
κού Οργάνου Διοίκησης και του κοινού Διοικητού αυτού. 

ε. Η συνεργασία με τις άλλες υπηρεσίες του Γενικού 
Νοσοκομείου - Κέντρου Υγείας. 

στ. Ο διαχειριστικός έλεγχος (καταγραφή εισροών πό¬ 
σης φύσεως υλικών και φαρμάκων, διάθεση και κατανά¬ 
λωση αυτών) των νοσηλευτικών τμημάτων. 

ζ. Η ευθύνη της ενημέρωσης, τήρησης και φύλαξης, 
από κοινού με την ιατρική υπηρεσία, των φακέλων νο¬ 
σηλείας των ασθενών. 

η. Η οργάνωση, ο προγραμματισμός και η εκτέλεση 
νοσηλευτικών πράξεων. 

ΑΡΘΡΟ 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 

ΟΙΚΟΝΟΜΙΚΗΣ ΥΠΗΡΕΣΙΑΣ 
Οι αρμοδιότητες της Διοικητικής - Οικονομικής Υπη¬ 
ρεσίας κατάΤμήμα και Αυτοτελές Γραφείο ορίζονται ως 
ακολούθως: 


1. Τμήμα Διαχείρισης Ανθρώπινου Δυναμικού - Γραμ¬ 
ματείας 

α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπηρε¬ 
σιακή κατάσταση του προσωπικού του Γενικού Νοσοκο¬ 
μείου - Κέντρου Υγείας. 

γ. Είναι υπεύθυνο για την τήρηση αρχείου των εργαζο¬ 
μένων στο Γενικό Νοσοκομείο- Κέντρο Υγείας, των συ- 
νταξιοδοτήσεων,των απολύσεων και των προσλήψεων. 

δ. Είναι υπεύθυνο για την τήρηση και φύλαξη του προ¬ 
σωπικού μητρώου όλων των υπαλλήλων. 

ε. Είναι υπεύθυνο για την τήρηση του αρχείου για τις 
βάρδιες, πόσης φύσεως άδειες, εφημερίες, υπερωρίες 
όλου του προσωπικού και την έγκριση τους σε συνερ¬ 
γασία με τις αντίστοιχες Διευθύνσεις. 

στ. Είναι υπεύθυνο για το διοικητικό έλεγχο των αδειών 
ασθένειας και των άλλων κατηγοριών αδειών όλου του 
προσωπικού και την αρχειοθέτησή τους. 

ζ. Καταρτίζει και παρακολουθεί προγράμματα εκπαί¬ 
δευσης, επιμόρφωσης και έρευνας προσωπικού σε συ¬ 
νεργασία με το αρμόδιο τμήμα. 

η. Είναι υπεύθυνο για τη γραμματειακή υποστήριξη 
όλων των ιατρικών και νοσηλευτικών τμημάτων του Γε¬ 
νικού Νοσοκομείου- Κέντρου Υγείας. 

θ. Έχει την ευθύνη παροχής πληροφοριών γενικής φύ¬ 
σεως προς το κοινό και τους ασθενείς. 

ι. Είναι υπεύθυνο για τη διατήρηση αρχείου, την τή¬ 
ρηση του γενικού πρωτοκόλλου και τη διακίνηση της 
αλληλογραφίας (και της ηλεκτρονικής). 

ια. Βεβαιώνει το γνήσιο της υπογραφής και επικυρώνει 
αντίγραφα. 

ιβ. Φροντίζει για κάθε θέμα που έχει σχέση με την ορ¬ 
γάνωση της γραμματειακής υποστήριξης, σύμφωνα με 
τις αποφάσεις της Διοίκησης και των άλλων υπηρεσιών 
του Γενικού Νοσοκομείου - Κέντρου Υγείας, την τήρηση 
και επεξεργασία των στατιστικών στοιχείων, την παροχή 
και διακίνηση πληροφοριών στις Υπηρεσίες του Νοσο¬ 
κομείου - Κέντρου Υγείας, στην 7η Δ.Υ.ΠΕ. Κρήτης, στο 
Υπουργείο Υγείας και στους άλλους αρμόδιους φορείς και 
την αντιμετώπιση κάθε προβλήματοςγιατη διεκπεραίω¬ 
ση του έργου του Γενικού Νοσοκομείου - Κέντρου Υγείας. 

ιγ. Φροντίζει και έχει την ευθύνη για τη γραμματειακή 
υποστήριξη του Κέντρου Υγείας. 

ιδ. Έχει την ευθύνη για τη συμπαράσταση των νοση¬ 
λευομένων του νοσοκομείου σε κάθε κοινωνικό πρό¬ 
βλημα. 

2. Τμήμα Οικονομικού 
Είναι υπεύθυνο για: 

α. Όλες τις λογιστικές δραστηριότητες, την τήρηση της 
φορολογικής νομοθεσίας, την παρακολούθηση παγίων 
και αποσβέσεων. 

β. Την είσπραξη των ληξιπρόθεσμων χρεών. 
γ.Την διατήρηση των αποδεικτικών στοιχείων της πι¬ 
στωτικής πολιτικής. 

δ. Τη διαχείριση των χρημάτων του νοσοκομείου, 
ε. Την έκδοση περιοδικών αναφορών της ταμειακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Τις πόσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές, 
κ.λπ. (πληρωμές, εισπράξεις, έκδοση επιταγών). 

ζ.Την προετοιμασία της μισθοδοσίας του προσωπικού, 
την έκδοση και τον έλεγχο των καταστάσεων μισθοδοσίας. 

η. Τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησης του, καθώς και 
τον απολογισμό κατά μήνα και έτος. 

Θ.Την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ι. Τον έλεγχο των αναλώσεων και των αποθεμάτων των 
αναλώσιμων υλικών και των φαρμάκων. 

ια.Την έκδοση μηνιαίων αναφορών για τα οικονομικά 
στοιχεία του νοσοκομείου. 

ιβ. Τη σύνταξη εκθέσεων με το λειτουργικό απολογι¬ 
σμό του Γενικού Νοσοκομείου - Κέντρου Υγείας. 

ιγ. Την εκπόνηση των μελετών επενδύσεων (οικονο¬ 
μικό μέρος). 

ιδ. Την ευθύνη της παρακολούθησης όλων των προ¬ 
μηθειών αναλώσιμου και μη υλικού, σύμφωνα με την 
κείμενη νομοθεσία, τηςσύνταξηςτου ενιαίου Προγράμ¬ 
ματος Προμηθειών και της οργάνωσης και λειτουργίας 
των αποθηκών του Γενικού Νοσοκομείου- Κέντρου Υγεί¬ 
ας, γενικού, υγειονομικού, τεχνικού και άλλου υλικού.Της 
διεξαγωγής περιοδικών και ετήσιων απογραφών και πα¬ 
ραλαβής και χρέωσης κάθε αναλώσιμου και μη υλικού. 

ιε. Το χειρισμό όλων των θεμάτων οργάνωσης των 
Υπηρεσιών του Γενικού Νοσοκομείου- Κέντρου Υγείας. 

ιστ. Τη μελέτη, υπόδειξη και παρακολούθηση εφαρ¬ 
μογής μέτρων για την απλούστευση γραφειοκρατικών 
τύπων και διαδικασιών και την κατάργηση περιττών δι¬ 
ατυπώσεων, σε συνεργασία με τις κατ' αντικείμενο Υπη¬ 
ρεσίες του Γενικού Νοσοκομείου - Κέντρου Υγείας, καθώς 
και την εφαρμογή συστήματος διοίκησης με στόχους και 
μέτρηση της αποδοτικότητας. 

3. Τμήμα Τεχνικού και Βιοϊατρικής Τεχνολογίας 
α. Επιμελείται τη συντήρηση και τις επισκευές όλων 
των οικοδομικών στοιχείων των κτηρίων του Γενικού 
Νοσοκομείου- Κέντρου Υγείας και τον κάθε μορφής ξε¬ 
νοδοχειακού τύπου εξοπλισμό του νοσοκομείου, κατα¬ 
βάλλοντας ιδιαίτερη φροντίδα για την εξασφάλιση της 
προσβασιμότητας των ΑΜΕΑ. 

β. Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει τον 
απαιτούμενο αριθμό ύστερα από έγκριση των αρμοδίων 
οργάνων. 

δ. Καταρτίζει μελέτες για την εκτέλεση έργων, επιβλέ¬ 
πει την εκτέλεση τους, σύμφωνα με τις εκάστοτε ισχύου- 
σες διατάξεις, και έχει την ευθύνη για την παραλαβή τους. 

ε. Συντάσσει και ενημερώνει κατ' έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του Γενικού Νοσοκομείου-Κέντρου Υγεί¬ 
ας. Τα στοιχεία αυτά υποβάλει στο Τμήμα Οικονομικού, 
για να ληφθούν υπόψη για την κατάρτιση του προϋπο¬ 
λογισμού και του σχεδίου ανάπτυξηςτου Γενικού Νοσο¬ 
κομείου- Κέντρου Υγείας. 


στ. Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολογι¬ 
κών, ηλεκτρικών και ψυκτικών εγκαταστάσεων του Γε¬ 
νικού Νοσοκομείου - Κέντρου Υγείας και την προμήθεια 
του απαραίτητου εξοπλισμού και υλικών. 

ζ. Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεοπτι¬ 
κού σήματος, των εγκαταστάσεων ενδοεπικοινωνίας και 
κλήσης του προσωπικού, των εγκαταστάσεων τηλεχειρι¬ 
σμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του Γενικού Νοσοκομείου - Κέ¬ 
ντρου Υγείας. 

ι. Επιμελείται και συντηρεί τις εγκαταστάσεις γειώσεων 
και αλεξικέραυνου. Φροντίζει για την αποτελεσματική 
λειτουργία των συστημάτων πυρανίχνευσης και πυρα¬ 
σφάλειας. 

ια. Παρακολουθεί κι ελέγχει την ομαλή διανομή ηλε¬ 
κτρικής ενέργειας στο Γενικό Νοσοκομείο-Κέντρο Υγείας 
σε 24ωρη βάση. 

ιβ. Έχει την ευθύνη συντήρησης των οχημάτων του 
Γενικού Νοσοκομείου- Κέντρου Υγείας. 

ιγ. Είναι υπεύθυνο για την εφαρμογή της ενεργειακής 
πολιτικής που ακολουθείτο Γενικό Νοσοκομείο- Κέντρο 
Υγείας. Παρακολουθεί τις καταναλώσεις ενέργειας και 
καυσίμων και συντάσσει μελέτες βελτιστοποίησης της 
απόδοσης των ενεργειακών συστημάτων του Γενικού 
Νοσοκομείου - Κέντρου Υγείας. 

ιδ. Ορθολογική χρήση και την ομαλή λειτουργία της 
τεχνικής υποστήριξης του ιατρικού εξοπλισμού του Γενι¬ 
κού Νοσοκομείου- Κέντρου Υγείας και των αναλωσίμων 
γΓαυτά υλικών. 

ιε. Διασφάλιση της ποιότητας των υπηρεσιών με βάση 
διεθνή πρότυπα και κανόνες ασφάλειας. 

ιστ. Διασφάλιση της ασφαλούς και αποδοτικής λει¬ 
τουργίας των μηχανημάτων και την εφαρμογή των διε¬ 
θνών κανόνων ασφάλειας και προστασίας των ασθενών 
και του προσωπικού συμπεριλαμβανομένης και της ακτι¬ 
νοθεραπείας. 

κ. Διενέργεια προληπτικής και επισκευαστικής συντή¬ 
ρησης μηχανημάτων ιατρικού εξοπλισμού, τη σύνταξη 
και την επίβλεψη τήρησης των συμβολαίων συντήρησης. 

κα. Παρακολούθηση των τεχνολογικών εξελίξεων στην 
βιοϊατρική τεχνολογία και τη μελέτη ένταξης τους στο 
Γενικό Νοσοκομείο- Κέντρο Υγείας. 

κβ. Εισήγηση προμήθειας νέου εξοπλισμού καθώς και 
την ανανέωση του υπάρχοντος. 

κγ. Διαχείριση και διερεύνηση δυσμενών περιστατικών 
που σχετίζονται με τον ιατροτεχνολογικό εξοπλισμό. 

κδ. Ενημέρωση και εκπαίδευση του προσωπικού του 
Γενικού Νοσοκομείου- Κέντρου Υγείας στην ασφαλή και 
αποδοτική λειτουργία του ιατροτεχνολογικού εξοπλι- 

σμού και την επιμόρφωση του προσωπικού του Τμήμα¬ 
τος σε θέματα συντήρησης των ιατρικών μηχανημάτων. 

κε. Καταγραφή, αρχειοθέτηση και παρακολούθηση 
του εξοπλισμού και την τεχνολογική υποστήριξη των 
αναλογών ερευνητικών προγραμμάτων. 

4. Τμήμα Επιστασίας-Ιματισμού 

α. Μεριμνά για τον καθαρισμό, ευπρεπισμό και την 
καλή εμφάνιση του Γενικού Νοσοκομείου - Κέντρου 
Υγείας. 

β. Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Γενικού 
Νοσοκομείου- Κέντρου Υγείας, 
γ. Έχει την ευθύνη του τηλεφωνικού κέντρου, 
δ. Έχει την ευθύνη ασφάλειαςτου προσωπικού, των επι¬ 
σκεπτών και νοσηλευομένων στο Γενικό Νοσοκομείο- Κέ¬ 
ντρο Υγείας, καθώς και της φύλαξης των κτηρίων και του 
πάσης φύσεως εξοπλισμού του Γενικού Νοσοκομείου - 
Κέντρου Υγείας. 

ε. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του Γενικού Νοσο¬ 
κομείου- Κέντρου Υγείας. 

στ. Ευθύνεται για τη διαχείριση, τον καθαρισμό, την εν 
γένει συντήρηση και ανανέωση του ιματισμού, στολών 
προσωπικού, κλινοσκεπασμάτων, καθώς και για τη φύ¬ 
λαξη, επιδιόρθωση και διανομή τους. 

5. Αυτοτελές Γραφείο Κίνησης Ασθενών 

α. Φροντίζει για την έκδοση εισιτηρίων και εξιτηρί¬ 
ων ασθενών μετά από έγγραφη εντολή του αρμόδιου 
ιατρού του αντίστοιχου τμήματος και την τήρηση κατα¬ 
λόγου αναμονής εισαγωγής. 

β.Τηρεί αρχείο κενών κλινών σύμφωνα μετά στοιχεία 
που προσκομίζονται από τις προϊσταμένες των κλινικών 
μετά από σχετικό έλεγχο της ιεραρχίας της νοσηλευτικής 
υπηρεσίας και ενημερώνει τους ασθενείς για την εισαγω¬ 
γή τους σύμφωνα με τη σειρά στον κατάλογο αναμονής. 

γ. Φροντίζει για τη λογιστική παρακολούθηση του λο¬ 
γαριασμού των νοσηλευομένων, τη χρέωση δαπανών 
νοσηλείας, σύμφωνα με τα παραστατικά που κατατίθε¬ 
νται από τα ιατρικά τμήματα και το Φαρμακείο και την 
έκδοση των δελτίων παροχής υπηρεσιών και λοιπών 
παραστατικών στοιχείων. 

δ. Φροντίζει για την είσπραξη των ανάλογων εσόδων, 
ε. Φροντίζει και έχει την ευθύνη για τη γραμματειακή 
υποστήριξη του Κέντρου Υγείας. Τηρεί τα αρχεία και τα 
βιβλία κίνησης των ιατρείων του Κέντρου Υγείας, των 
οποίων την ευθύνη τήρησης έχει το προσωπικό των 
συγκεκριμένων ιατρικών τμημάτων που εξετάζει τους 
ασθενείς. Ρυθμίζει τη σειρά προσέλευσης των ασθε¬ 
νών και προγραμματίζει την επανεξέταση τους με προ- 
συνεννόηση. 

στ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησής τους. 

ζ. Έχει την ευθύνη της φύλαξης και σωστής αρχειοθέ¬ 
τησης των ιατρικών φακέλων όλων των ασθενών. 

η. Φροντίζει μετά την υποδοχή και καθοδήγηση των 
ασθενών από το προσωπικό του Αυτοτελούς Γραφείου 
Προστασίας Δικαιωμάτων Ληπτών Υπηρεσιών Υγείας 
για την εξυπηρέτηση των πολιτών. 


ΑΡΘΡΟ 12 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ 

ΠΡΟΣΤΑΣΙΑΣ ΔΙΚΑΙΩΜΑΤΩΝ ΛΗΠΤΩΝ 

ΥΠΗΡΕΣΙΩΝ ΥΓΕΙΑΣ 

Το Αυτοτελές Γραφείο Προστασίας Δικαιωμάτων 
Ληπτών Υπηρεσιών Υγείας λειτουργεί σύμφωνα με τη 
διάταξη του άρθρου 60 του ν. 4368/2016, υπάγεται 
στον Αντιπρόεδρο και είναι αρμόδιο για την υποδοχή, 
ενημέρωση σχετικά με τις ενδονοσοκομειακές διαδικα¬ 
σίες και τα δικαιώματα των ληπτών υπηρεσιών υγείας, 
την παρακολούθηση διακίνησης του λήπτη εντός του 
Νοσοκομείου ή σε εξωνοσοκομειακή υπηρεσία του, τη 
διοικητική υποστήριξη, τη συλλογή και διεκπεραίωση 
καταγγελιών και παραπόνων, τη διευκόλυνση υποβο¬ 
λής αναφορών στο Συνήγορο του Πολίτη, στις Εθνικές 
Επιτροπές Δικαιωμάτων του Ανθρώπου και Βιοηθικής, 
στις Επιτροπές Δικαιωμάτων στο Υπουργείο Υγείας και 
άλλες αρμόδιες ελεγκτικές αρχές. 

ΑΡΘΡΟ 13 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ 

ΚΛΙΝΙΚΗΣ ΔΙΑΤΡΟΦΗΣ 

Φροντίζει για τη διατροφική υποστήριξη των ασθε¬ 
νών, είτε αυτοί νοσηλεύονται είτε αυτοί επισκέπτονται 
τα τακτικά εξωτερικά ιατρεία, με ελεύθερη ή ειδική διαι¬ 
τητική αγωγή, την πληροφόρηση και εκπαίδευση τους, 
καθώς και την καταπολέμηση του υποσιτισμού και της 
δυσθρεψίας, δηλαδή των προβλημάτων που απορρέουν 
από την παχυσαρκία ή από την ανεπαρκή ποσοτικά ή και 
ποιοτικά διατροφική υποστήριξή τους. 

Το τμήμα αυτό μπορεί να αναλαμβάνει σε συνεργασία 
με την 7η Υγειονομική Περιφέρεια ή με το Υπουργείο 
Υγείας, την ενημέρωση και εκπαίδευση του πληθυσμού 
στο πλαίσιο της πρωτοβάθμιας περίθαλψης υγείας, με 
στόχο την προστασία και προαγωγή της υγείας. 

Επίσης, ασκεί όποια άλλη αρμοδιότητα προβλέπεται 
στο άρθρο 134 του ν. 4052/2012. 

ΑΡΘΡΟ 14 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γενικού Νοσοκομείου - Κέ¬ 
ντρου Υγείας Νεαπόλεως «Διαλυνάκειο» διακρίνονται 
ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

- Μία (1) οργανική θέση της κατηγορίας Ειδικών Θέσε¬ 
ων (Ε.Θ.) του άρθρου 80 του ν. 3528/2007 (ΦΕΚ 26/Α'), 
με βαθμό 1 ο, η οποία καταλαμβάνεται από το κοινό Δι¬ 
οικητή του Νοσοκομείου. 

- Μια (1) οργανική θέση της κατηγορίας Ειδικών Θέσε¬ 
ων (Ε.Θ.) του άρθρου 80 του ν. 3528/2007 (ΦΕΚ 26/Α'), 
με βαθμό 2ο, η οποία καταλαμβάνεται από τον αναπλη¬ 
ρωτή Διοικητή, όταν αυτός ορίζεται. 

2. ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία στελεχώνεται: 

Α) Από ειδικευμένους ιατρούς ΕΣΥ, που τοποθετούνται 
σε θέσεις που έχουν συσταθεί σύμφωνα με τις διατάξεις 
του άρθρου 25 του ν. 1397/1983, όπως ισχύουν, στον 
κλάδο ιατρών ΕΣΥ του Υπουργείου Υγείας και κατανέ- 
μονται στο νοσοκομείο αυτό, όπως παρακάτω: 

ΕΙΔΙΚΟΤΗΤΑ 

ΣΥΝΟ¬ 

ΛΟ 

ΠΑΘΟΛΟΓΙΑΣ 

2 

ΟΔΟΝΤΙΑΤΡΙΚΗΣ 

1 

ΠΑΙΔΙΑΤΡΙΚΗΣ 

1 

ΓΕΝΙΚΗΣ ΙΑΤΡΙΚΗΣ Ή ΠΑΘΟΛΟΓΙΑΣ 

5 

ΑΚΤΙΝΟΔΙΑΓΝΩΣΤΙΚΗΣ 

1 

ΦΥΣΙΚΗΣ ΙΑΤΡΙΚΗΣ ΚΑΙ ΑΠΟΚΑΤΑΣΤΑΣΗΣ 

2 

ΟΡΘΟΠΕΔΙΚΗΣ 

1 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

2 

ΝΕΥΡΟΛΟΓΙ ΑΣ 

1 

ΣΥΝΟΛΟ 

16 


Β) Από ειδικευόμενους ιατρούς που τοποθετούνται 
σε θέσεις ειδικευομένων ιατρών που έχουν συσταθεί 
με οποιονδήποτε τρόπο μέχρι τη δημοσίευση της πα¬ 
ρούσας ή συνιστώνται, σύμφωνα με τις διατάξεις που 
ισχύουν κάθε φορά. 

Γ) Από άλλους επιστήμονεςτου κλάδου υγείας και λοι¬ 
πό παραϊατρικό προσωπικό των παρακάτω κατηγοριών 
και κλάδων, σε καθένα από τους οποίους οι αντίστοιχες 
θέσεις ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑΚΟΠΟΙΩΝ 
Μία (1) θέση 

II. ΚΑΤΗΓΟΡΙΑ ΠΕ 
Κλάδος ΠΕ Διαιτολογίας 
Μια (1) θέση 

III. ΚΑΤΗΓΟΡΙΑ ΤΕ 

Κλάδος ΤΕ Φυσιοθεραπευτών 
Δυο (2) θέσεις 

Κλάδος ΤΕ Κοινωνικής Εργασίας 
Μία (1) θέση 

Κλάδος ΤΕ Εργοθεραπευτών 
Δύο (2) θέσεις 

Κλάδος ΤΕ Λογοθεραπευτών 
Μία (1) θέση 

ΚλάδοςΤΕ Διαιτολογίας-Διατροφής 
Μία (1) θέση 

Κλάδος ΤΕ Τεχνολογίας Τροφίμων 
Μία (1) θέση 

IV. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργαστη¬ 
ρίων 

Δύο (2) θέσεις 

Κλάδος ΔΕ Χειριστών Ιατρικών Συσκευών 
Δύο (2) θέσεις 

Κλάδος ΔΕ Βοηθών Φαρμακείου 
Μία (1) θέση 
Κλάδος ΔΕ Μαγείρων 
Μία (1) θέση. 


3. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Μια (1) θέση 

II. ΚΑΤΗΓΟΡΙΑ ΤΕ 
ΚλάδοςΤΕ Νοσηλευτικής 
Οχτώ (8) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Νοσηλευτικής 
Δώδεκα (12) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Εφτά (7) θέσεις 

Ο κλάδος αυτός περιλαμβάνει τις ειδικότητες: Νοσο¬ 
κόμων, Βοηθών Θαλάμου, Μεταφορέων Ασθενών, Νε- 
κροτόμων-Σαβανωτών-Αποτεφρωτών. Η κατανομή των 
θέσεων στις παραπάνω ειδικότητες γίνεται κάθε φορά 
με την απόφαση προκήρυξης αυτών. 

4. ΘΕΣΕΙΣ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ 
ΚΑΙ ΤΟΥ ΑΥΤΟΤΕΛΟΥΣ ΓΡΑΦΕΙΟΥ 

Η Διοικητική - Οικονομική Υπηρεσία και το Αυτοτελές 
Γραφείο στελεχώνονται από προσωπικό των παρακάτω 
κατηγοριών και κλάδων, σε καθένα από τους οποίους οι 
αντίστοιχες θέσεις ορίζονται ως εξής: 

I. ΚΑΤΗΓΟΡΙΑ ΠΕ 

Κλάδος ΠΕ Διοικητικού Οικονομικού 
Μία (1) θέση 

II. ΚΑΤΗΓΟΡΙΑ ΤΕ 

ΚλάδοςΤΕ Διοίκησης Μονάδων Υγείας και Πρόνοιας 
Μία (1) θέση 
ΚλάδοςΤΕ Λογιστικής 
Μία (1) θέση 

III. ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Τέσσερις (4) θέσεις 

Ο κλάδος αυτός περιλαμβάνει τις ειδικότητες: Διοικη¬ 
τικού - Λογιστικού, Εισπρακτόρων, Αποθηκάριων, Δα- 
κτυλογράφων. Η κατανομή των θέσεων στις ειδικότητες 
γίνεται κάθε φορά με την απόφαση προκήρυξης αυτών. 
Κλάδος ΔΕ Τηλεφωνητών 
Μία (1) θέση 
Κλάδος ΔΕ Τεχνικού 
Δύο (2) θέσεις 

Ο κλάδος αυτός περιλαμβάνει τις ειδικότητες: Ηλε¬ 
κτρονικών Τεχνικών, Θερμαστών, Ηλεκτροτεχνιτών, Ερ¬ 
γοδηγών, Σχεδιαστών, Μηχανοτεχνιτών, Υδραυλικών, 
Οικοδόμων - Κτιστών, Αμμοκονιαστών, Ξυλουργών - 
Επιπλοποιών, Ψυκτικών, Ελαιοχρωματιστών - Υδροχρω¬ 
ματιστών, Σιδηρουργών, Οξυγονοκολλητών, Αλουμινο- 
κατασκευαστών, Κοπτριών - Ραπτριών - Γαζωτριών, Κλι- 
βανιστών - Αποστειρωτών - Απολυμαντών, Κουρέων και 
άλλες συναφείς ειδικότητες. 

Η κατανομή των θέσεων στις παραπάνω ειδικότητες 
γίνεται κάθε φορά με την απόφαση προκήρυξης αυτών. 

Μια εκ των άνω θέσεων δύναται να καταλαμβάνεται 
από Τεχνικό Ασφαλείας, σύμφωνα με τις ισχύουσες δι¬ 
ατάξεις. 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Προσωπικού 

Μία (1) θέση 

Ο κλάδος αυτός περιλαμβάνει τις ειδικότητες: Κλητή¬ 
ρων, Θυρωρών, Οδηγών Ανελκυστήρων,Ταξινόμων Ιμα¬ 
τισμού, Βοηθών Αποθηκάριων, Χειριστών Μηχανημάτων 
Αναπαραγωγής καιΤαξινόμησης Εγγράφων, Επιμελητών 
και άλλες συναφείς ειδικότητες. Η κατανομή της θέσης 
σε ειδικότητα γίνεται κάθε φορά με την απόφαση προ¬ 
κήρυξης αυτής. 

Κλάδος ΥΕ Προσωπικού Καθαριότητας 

Τέσσερις (4) θέσεις 

Ο κλάδος αυτός περιλαμβάνει τις ειδικότητες: Καθα- 
ριστών -τριών, Πλυντών -τριών, Πρεσσαδόρων - Σιδε¬ 
ρωτών, Επιμέλειας Κήπων. Η κατανομή των θέσεων στις 
ειδικότητες γίνεται κάθε φορά με την απόφαση προκή¬ 
ρυξης αυτών. 

Κλάδος ΥΕ Προσωπικού Εστίασης 

Τρεις (3) θέσεις 

Ο κλάδος αυτός περιλαμβάνει τις ειδικότητες: Βοηθών 
μαγείρων, Τραπεζοκόμων, Λαντζέρηδων. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. 

5. ΠΡΟΣΩΠΙΚΟ ΣΕ ΠΡΟΣΩΠΟΠΑΓΕΙΣ ΘΕΣΕΙΣ 


ΠΡΟΣΩΠΟΠΑΓΕΙΣ ΘΕΣΕΙΣ ΠΡΟΣΩΠΙΚΟΥ ΙΔΑΧ 

ΥΠΗΡΕΣΙΑ 

ΕΚΠΑΙΔΕΥΤΙΚΗ 

ΕΙΔΙΚΟΤΗΤΑ 

ΑΡΙΘΜΟΣ 


ΒΑΘΜΙΔΑ 

(ΠΡΟΣΩΡΙΝΗ) 

ΘΕΣΕΩΝ 

ΝΟΣΗΛΕΥΤΙΚΗ 

ΔΕ 

ΒΟΗΘΗΤΙΚΟΥ 

ΥΓΕΙΟΝΟΜΙΚΟΥ 

1 



ΠΡΟΣΩΠΙΚΟΥ 



6. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Μια (1) θέση δικηγόρου. 


ΑΡΘΡΟ 15 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσο¬ 
κομείου- Κέντρου Υγείας ορίζονται στις διατάξεις του 
π.δ/τος 50/2001 «Καθορισμός προσόντων διορισμού σε 
θέσεις φορέων του δημοσίου τομέα», (ΦΕΚ 39/Α'), όπως 
αυτό ισχύει κάθε φορά. 

ΑΡΘΡΟ 16 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

1. Ο Προϊστάμενος της Ιατρικής Υπηρεσίας ορίζε¬ 
ται σύμφωνα με τις κείμενες διατάξεις (άρθρο 7 του 
ν. 2889/2001, όπως ισχύει). 

Στο Τμήμα Κοινωνικής Εργασίας προΐσταται υπάλλη¬ 
λος του κλάδου ΤΕ Κοινωνικής Εργασίας. 

2. Στη Νοσηλευτική Υπηρεσία προΐστανται 

α. Στη Διεύθυνση υπάλληλος των κλάδων ΠΕ ή ΤΕ Νο¬ 
σηλευτικής, 


β. Στα Τμήματα υπάλληλοι των κλάδων ΠΕ ή ΤΕ Νο¬ 
σηλευτικής. 

3. Στη Διοικητική-Οικονομική Υπηρεσία προΐστανται: 
α. Στη Διεύθυνση Διοικητικού-Οικονομικού υπάλληλος 

των κλάδων ΠΕ Διοικητικού-Οικονομικού ήΤΕ Διοίκησης 
Μονάδων Υγείας και Πρόνοιας ήΤΕ Λογιστικής. 

β. Στο Τμήμα Διαχείρισης Ανθρώπινου Δυναμικού- 
Γραμματείας υπάλληλοι των κλάδων ΠΕ Διοικητικού-Οι- 
κονομικού ή ΤΕ Διοίκησης Μονάδων Υγείας και Πρόνοιας 
ήΤΕ Λογιστικής. 

γ. Στο Αυτοτελές Γραφείο Κίνησης Ασθενών ορίζεται 
ως υπεύθυνος υπάλληλος των κλάδων ΠΕ Διοικητικού- 
Οικονομικού ή ΤΕ Διοίκησης Μονάδων Υγείας και Πρό¬ 
νοιας ή ΤΕ Λογιστικής, άνευ της καταβολής οποιοσδή¬ 
ποτε επιδόματος θέσης ευθύνης. 

δ. Στο Τμήμα Επιστασίας-Ιματισμού υπάλληλος των 
κλάδων ΠΕ Διοικητικού-Οικονομικού ή ΤΕ Διοίκησης Μο¬ 
νάδων Υγείας και Πρόνοιας ή ΤΕ Λογιστικής ή υπάλληλος 
του κλάδου ΔΕ Διοικητικών Γραμματέων. 

ε. Στο Τμήμα Οικονομικού υπάλληλος των κλάδων 
ΠΕ Διοικητικού-Οικονομικού ή ΤΕ Διοίκησης Μονάδων 
Υγείας και Πρόνοιας ή ΤΕ Λογιστικής. 

στ. Στο Τμήμα Τεχνικού και Βιοϊατρικής Τεχνολογίας 
υπάλληλος του κλάδου ΔΕ Τεχνικού. 

4. Στο Αυτοτελές Τμήμα Κλινικής Διατροφής προΐστα- 
ται υπάλληλος του κλάδου ΠΕ Διαιτολογίας ή ΤΕ Διαιτο- 
λογίας-Διατροφής ήΤΕΤεχνολογίαςΤροφίμων. 

5. Στο Αυτοτελές Γραφείο Προστασίας Δικαιωμάτων 
Ληπτών Υπηρεσιών Υγείας ορίζεται ως υπεύθυνος υπάλ¬ 
ληλος των κλάδων ΠΕ Διοικητικού-Οικονομικού ή ΤΕ 
Διοίκησης Μονάδων Υγείας και Πρόνοιας ή ΔΕ Διοικη¬ 
τικών Γραμματέων, άνευ της καταβολής οποιοσδήποτε 
επιδόματος θέσης ευθύνης. 

ΑΡΘΡΟ 17 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
Η υπ' αριθμ. πρωτ. Υ4α/48335/04-05-2012 κοινή 
υπουργική απόφαση «Οργανισμός του Γενικού Νοσο- 
κομείου-Κ.Υ. Νεαπόλεως «Διαλυνάκειο»» (ΦΕΚ 1682/Β ) 
καταργείται. 

ΑΡΘΡΟ 18 

ΕΝΑΡΞΗ ΙΣΧΥΟΣ 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 2017 
Οι Υπουργοί 

Αναπληρωτής Υπουργός Αναπληρωτής Υπουργός 
Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΥΛΟΣ ΠΟΛΑΚΗΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 

